
GUVERNUL  REPUBLICII  MOLDOVA

HOTĂRÂRE nr. ____
din                                        2026
Chișinău




cu privire la eliberarea unor bunuri materiale din rezervele de stat și de mobilizare cu titlu de împrumut 
(în scopul realizării măsurilor necesare pentru prevenirea afectării alimentării cu apă a populației și a serviciilor esențiale)
------------------------------------------------------------

În temeiul art. 10 alin. (2) lit. d), alin. (6) și art. 16 alin. (3) lit. d), alin. (6) din Legea nr. 104/2020 cu privire la rezervele de stat și de mobilizare (Monitorul Oficial al Republicii Moldova, 2020, nr. 178-179, art. 332), cu modificările ulterioare, precum și în scopul realizării măsurilor necesare pentru prevenirea afectării alimentării cu apă a populației și a serviciilor esențiale, stabilite în Decizia Comisiei Naționale de Management al Crizelor nr. 4 din 3 august 2026, în contextul declarării stării de alertă hidrologică, cu modificările ulterioare, Guvernul HOTĂRĂŞTE:

1. Se aprobă eliberarea, de către Agenția Rezerve Materiale din subordinea Ministerului Afacerilor Interne, cu titlu de împrumut, a bunurilor materiale din rezervele de stat și de mobilizare, către Societatea pe Acțiuni ,,Apă-Canal Chișinău” pe un termen de 90 de zile, cu exceptarea de la obligația de depunere a garanției bancare sau financiare și a achitării plății pentru împrumut, conform anexei.
2. [bookmark: _GoBack]Societatea pe Acțiuni ,,Apă-Canal Chișinău” va restitui bunurile materiale eliberate conform pct. 1, în condițiile Legii nr. 104/2020 cu privire la rezervele de stat și de mobilizare, în aceleași cantități și cu aceiași indici calitativi, indiferent de oscilarea prețurilor.
3. Agenția Rezerve Materiale din subordinea Ministerului Afacerilor Interne în comun cu Ministerul Mediului și Societatea pe Acțiuni ,,Apă-Canal Chișinău” vor institui comisia de transmitere și vor asigura transmiterea și recepționarea bunurilor materiale prevăzute în anexă.
4. Controlul asupra executării prezentei hotărâri se pune în sarcina Ministerului Afacerilor Interne și a Ministerului Mediului.
5. Prezenta hotărâre intră în vigoare la data publicării în Monitorul Oficial al Republicii Moldova.

Prim-ministru					VASILE TOFAN

Contrasemnează:

Ministrul afacerilor interne				Daniella Misail-Nichitin
Ministrul mediului                                                Gheorghe Hajder

Anexă
la Hotărârea Guvernului nr.____/2026

LISTA 
bunurilor materiale eliberate, cu titlu de împrumut,
din rezervele de stat și de mobilizare

	Nr.
d/o
	Denumirea bunului material
	Unitatea de măsură
	Cantitatea
	Suma
(lei)

	Rezervele de stat

	1.
	Motopompa 14Sh-13 A (1000 m3/h)
	buc.
	4
	5 175 229,00

	Total rezerve de stat:
	5 175 229,00

	Rezervele de mobilizare

	2.
	Motopompă 14Sh-13OA (1200 m3/h)
	buc.
	1
	1 600 480,00

	Total rezerve de mobilizare:
	1 600 480,00

	Suma totală:
	6 775 709,00

